DA Den Europæiske Unions Tidende C 331/8

Offentliggørelse af en ansøgning i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer

(2017/C 331/10)

Denne offentliggørelse giver ret til at gøre indsigelse mod ansøgningen, jf. artikel 51 i Europa-Parlamentets og Rådets forordning (EU) nr. 1151/2012 (1).

ENHEDSDOKUMENT

» « (SKOR THNOT KAMPONG SPEU)

EU-nr.: PGI-KH-2156 — 28.7.2016

BGB ( X ) BOB ( )

1. Navn(e)

» « (Skor Thnot Kampong Speu)

2. Medlemsstat eller tredjeland

Cambodja

3. Beskrivelse af landbrugsproduktet eller fødevaren

3.1. Produkttype

Kategori 1.8. Andre produkter i bilag I til traktaten (krydderier m.m.)

3.2. Beskrivelse af produktet med betegnelsen i punkt 1

» « (Skor Thnot Kampong Speu) er palmesukker fremstillet af plantesaft fra sukkertræspalmer (Borassus flabellifer L.).

» « (Skor Thnot Kampong Speu) er karakteriseret ved en rig aroma og græskarlignende lysebrun farve.

Der er 4 typer » « (Skor Thnot Kampong Speu), der fremstilles, behandles og markedsføres:

— palmekrystalsukker

— palmesukkermasse

— palmesukker som styksukker

— palmesukkersirup

Detaljeret beskrivelse af de forskellige typer » « (Skor Thnot Kampong Speu)

Type Struktur Pantonefarve Beskrivelse Aroma Smag Kemiske karakteristika Krystalsukker — Hænger ikke fast i fingrene — Hvert korn er < 1,5 mm — I tørform 712 C eller 713 C Produktet bør ikke lugte af svampe eller lugte brændt — Meget sødt — Smagen af palmesukker er fra middel til stærk — Svag syrlig og bitter smag Brix > 95 % pH = 4,5 -6,5 Aw ≤ 0,45 sukkermasse — Hænger ikke fast i eller kun lidt fast i fingrene — Lille andel af krystaller Fra 131 C til 1 205 C — Middelsød til meget sød — Svag syrlig og bitter smag — Smagen af palmenektar er fra middel til stærk Brix = 85 %-95 % pH = 4,5 -6,5 Aw ≤ 0,8 styksukker — Gennemsnitlig til høj andel af krystaller — Lille andel af pulver — I tørform Fra 160 C til 712 C — Middelsød til meget sød — Smagen af palmesukker variere fra middel til stærk — Mellemstærk syrlig og bitter smag Brix = 90 %-95 % pH = 4,5 -6,5 Aw ≤ 0,7 Sukkersirup — Klæbrig Fra 712 C til 1 815 C Middel nektarduft — Middelsød — Middelkraftig smag af palmesukker — Svag syrlig smag Brix: 50-70 % pH = 3,5 -6,5 Aw ≤ 0,85

3.3. Foder (kun for produkter af animalsk oprindelse) og råvarer (kun for forarbejdede produkter)

—

3.4. Specifikke produktionsetaper, som skal finde sted i det afgrænsede geografiske område

1. Opsamling Producenter skal opsamle plantesaften fra palmetræer, som vokser i det afgrænsede geografiske område.

2. Opsamling af plantesaft Opsamling og forarbejdning af plantesaften finder sted fra den 1. december til den 31. maj det efterfølgende år ved hjælp af et specifikt værktøj, en bambusbeholder kaldet en bampong. Når bampongen tages af palmetræerne, kan producenterne ikke hælde plantesaften i en plasticbeholder eller andre beholdere før forarbejdning. Før forarbejdning skal producenterne filtrere palmesaften ved hjælp af fintmaskede sigter, hvor maskerne er maksimalt 15 mikrometer.

3. Forarbejdning (opvarmning) af palmesaft Forarbejdningen af palmesaften finder sted i gryder på komfurer, og der må ikke føjes andre stoffer til gryderne. Når fordampningen har nået sit mål, fjernes gryden fra komfuret, og krystalliserings- samt blegningsprocessen af palmesukkeret begynder. Der anvendes nogle specifikke værktøjer som Antoks og Khnos til forarbejdning af palmesaften (traditionelle værktøjer, der fremstilles af træ eller rustfrit stål).

4. Lagring af palmesukker De materialer, der anvendes til lagring af palmesukker før emballering, omfatter: lerkrukke (keramik) og plasticbeholder eller plasticpose, der sikkert kan anvendes til fødevarer. Krystalsukker Sukkermasse Styksukker Sukkersirup Varighed af midlertidig lagring før emballering 3 måneder 3 måneder 3 måneder 3 måneder Anvendelsestidsrum (bedst inden) 3 år 1 år 1 år 2 år Palmesukkeret skal lagres under følgende betingelser: — på et tørt sted — et sted uden direkte sollys.

3.5. Særlige regler vedrørende udskæring, rivning, emballering osv. af det produkt, som den registrerede betegnelse henviser til

Efter opsamling og forarbejdning af palmesukkeret skal landbrugerne eller operatørerne lagre palmesukkeret i maksimalt 3 måneder før emballering.

De, der emballerer sukkeret, må ikke anvende materialer, der kan påvirke kvaliteten af sukkeret. Korrekt emballering omfatter:

— Emballage uden nogen kemisk forbindelse mellem emballagen og produktet.

— Emballagen skal bevare produktet i god stand.

— Emballagen skal være miljøvenlig (fremstilling, genbrug og transport af materialer).

Transport af » « (Skor Thnot Kampong Speu) over store afstande kan påvirke aromaen og kvaliteten af » « (Skor Thnot Kampong Speu). Derudover kræver emballeringen af » « (Skor Thnot Kampong Speu) en forståelse af produktet.

Emballeringen af » « (Skor Thnot Kampong Speu) kan finde sted i tre produktionsdistrikter (Oudong- og Samrong Tong-distriktet i Kampong Speu-provinsen; Ang Snuol-distriktet i Kandal-provinsen) eller i de tilstødende distrikter, der er anført herunder:

— Kampong Chhnang: Kampong Tralach, Sameakki Mean Chey, Rolea Bier og Krong Kampong Chhang

— Kampong Speu: Oral, Thpong, Phnom Sruoch, Basedth, Kong Pisey og Krong Chbar Mon

— Kandal: Kandal Stoeung og Ponhea Lueu

— Phnom Penh kommune

De operatører, der emballerer » « (Skor Thnot Kampong Speu)-sukker, har traditionelt været beliggende i Kampong Chhang-provinsen, Kandal-provinsen og kommunen Phnom Penh. De har over lang tid opbygget ekspertise og knowhow om emballering af produkter af palmesukker. På den baggrund og på grund af sammenhængen af det geografiske område, hvor palmesaft opsamles og behandles, har Kampong Speu Palm Sugar Promotion Association (KSPA) besluttet at medtage nogle distrikter i Kampong Chhnang-provinsen, Kandal-provinsen og Phnom Penh som emballageområde for » « (Skor Thnot Kampong Speu) (se også kort under punkt 4 herunder).

3.6. Særlige regler for mærkning af det produkt, den registrerede betegnelse henviser til

Produktets emballage og beholdere skal være forsynet med produktets navn. Den geografiske betegnelse skal være anført med en skriftstørrelse, der er mindst lige så stor som andre bogstaver på emballagen.

Udtrykket »beskyttet geografisk betegnelse« eller »BGB« skal være anført i nærheden af navnet » « (Skor Thnot Kampong Speu), der kan være ledsaget af en oversættelse.

Emballagen skal være markeret med et individuelt batchnummer for at sikre produktets ægthed og sporbarhed. Alle operatører er medlem af Kampong Speu Palm Sugar Promotion Association. De modtager gratis et ID-nummer, der skal indgå som et element i batchnummeret.

Mærkningen skal også omfatte følgende angivelser, der skal fremgå tydeligt:

— EU's BGB-logo

— Det fælles logo for » « (Skor Thnot Kampong Speu)

— Det nationale logo for Cambodian Protected Geographical Indications (vist herunder)

Mærkningen kan desuden eventuelt omfatte logoet for BGB (eller tilsvarende) for andre lande eller regioner, hvor » « (Skor Thnot Kampong Speu) nyder en sådan anerkendelse.

4. Præcis afgrænsning af det geografiske område

Det geografiske område, hvor opsamling og forarbejdning af palmesaft finder sted, omfatter tre distrikter i det centrale sydlige Cambodja:

— Oudong- og Samrong Torng-distrikterne i Kampong Speu-provinsen

— Ang Snuol District i Kandal-provinsen.

Emballeringen af » « (Skor Thnot Kampong Speu) skal finde sted i tre produktionsdistrikter (Oudong- og Samrong Tong-distriktet i Kampong Speu-provinsen, Ang Snuol-distriktet i Kandal-provinsen) samt i følgende tilstødende distrikter, der er anført herunder:

— Kampong Chhnang: Kampong Tralach, Sameakki Mean Chey, Rolea Bier og Krong Kampong Chhang

— Kampong Speu: Oral, Thpong, Phnom Sruoch, Basedth, Kong Pisey og Krong Chbar Mon

— Kandal: Kandal Stoeung og Ponhea Lueu

— Phnom Penh kommune

5. Tilknytning til det geografiske område

Der er en årsagsforbindelse mellem både produktets omdømme og kvalitet samt dets geografiske oprindelse.

Historie og omdømme

Palmesukker (Borassus flabellifer; Doeum Thnot in Khmer) findes kun i få områder af Cambodja. Landbrugere planter palmetræer ved huse og i landsbyer, langs veje og på jordvoldene mellem rismarkerne. Ifølge Cambodjas landbrugsbibliografi startede udvidelsen af dyrkningen af palmesukker i 1901 med en kongelig ordre, der beordrede hver landbruger til at plante Borassus på sine rismarker. I 2005 blev sukkerpalmen ved et royalt dekret anerkendt som Cambodjas symbol.

I 1967 skrev Jean Delvert, en anerkendt fransk geograf, at regionen Kampong Speu var det vigtigste område for dyrkning af palmesukker med 375 000 plantede træer (Le Paysan cambodgien, Jean Delvert, 1961). Ifølge Jean Delvert var landbrugere i Kampong Speu- Kandal-provinsen allerede i 1950'erne kendt for deres ekspertise og knowhow i opsamling af palmesukker: »dyrkning af » « (Skor Thnot Kampong Speu) kræver lang erfaring: I phum (landsbyer) er der få mennesker, der ved, hvordan thnot dyrkes; »og i mange områder, er der ikke nogen med denne kompetence: Eksperterne i dyrkning kommer kun fra de vigtigste produktionsområder (Kandal, Kampong Speu, Kampong Chhnang), hvor opsamlingen finder sted«. Siden 1970'erne har der fundet produktion af sukker i fast form sted i Kampong Speu.

Navnet »Kampong Speu« refererer til sukkerproduktion, og palmesukker er kendt som en traditionel produktion i dette område. Rejsebøger refererer til palmesukkerproduktionens omdømme i Kampong Speu-regionen, navnlig »Asia life guide« (artikel af Anita Surewicz, 1.3.2008).

Aviser i Cambodja og ASEAN-regionen offentliggør jævnligt artikler om » « (Skor Thnot Kampong Speu) som for eksempel Phnom Penh Post (artiklen »Palm sugar exports see 138pct rise«, 8.12.2014). » « (Skor Thnot Kampong Speu) er genstand for reklamekampagner, der offentliggøres i aviser som Cambodia Daily.

Kvalitet på grund af produktets geografiske oprindelse

Produktionsområdet for » « (Skor Thnot Kampong Speu) er et lavlandsområde, der ikke bliver oversvømmet i regntiden. Den gennemsnitlige nedbør i produktionsområdet » « (Skor Thnot Kampong Speu) er omkring 1 200 mm/året, og der er i gennemsnit 105 nedbørsdage om året, hvilket anses for at være det område i Kongeriget Cambodja med mindst nedbør.

De palmetræer, der anvendes til at producere » « (Skor Thnot Kampong Speu), befinder sig i distrikterne Oudong og Samrong Torng i Kampong Speu-provinsen og i distriktet Ang Snuol i Kandal-provinsen. Disse palmetræer vokser i rød-gul blegjord, en særlig type af sandet jord, der er mindst 80 cm dyb og har et gruslag med et godt dræn.

Studier og analyser har vist, at palmesaft fra disse tre distrikter har en høj sukkerkoncentration. Alle aktører, der beskæftiger sig med palmesukker (producenter, forarbejdningsvirksomheder og lokale handelsmænd) anerkender, at anbringelsen af træerne i dyb, sandet jord er et vigtigt element i kvaliteten af sukkeret. Resultaterne af analysen af palmesaften fra forskellige distrikter og provinser viser, at sukkerkoncentrationen i saften er højest i de tre distrikter inden for det afgrænsede produktionsområde. Dette forklarer den rige aroma i » « (Skor Thnot Kampong Speu).

Der er en tydelig sammenhæng mellem det geografiske område og kvaliteten af » « (Skor Thnot Kampong Speu), hvilket skyldes en kombination af flere faktorer:

Naturlige faktorer

— De næringsfattige sandede jorder i regionen giver en mere aromatisk og mere koncentreret saft, der forarbejdes til sukker (2 til 3 ° Brix mere end i andre områder), end andre palmetræer fra andre provinser, hvor jorden er mere ernæringsrig.

— Produktionsområdet har den laveste mængde nedbør i Cambodja, hvilket giver en mere koncentreret saft og dermed en mere rig aroma.

Menneskelige faktorer/specifik knowhow

— Producenternes metoder: Deres ekspertise omfatter tilrettelæggelse af opsamlingen af saften og produktionen af palmesukker.

Lokale kvalificerede og adrætte producenter står for opsamlingen af palmesukker. De kravler op i toppen af palmetræerne for at opsamle saften fra palmeblomsterne. Palmesaften opsamles alene ved hjælp af en bambusbeholder (en bampong), fordi brugen af plasticbeholdere er forbudt. Der anbringes et lille stykke popel- eller koki-træ i bampongen for at bremse fermenteringen af palmesaften. Til forarbejdning af palmesaften er der brug for traditionelle værktøjer som Antok og Khnos.

Saftens aromatiske kvalitet afhænger både af, hvor mange bamponger der er anbragt ved blomsterstanden og af strømmen af saften. Producenten kan fylde maksimalt 1 hunblomst eller 4 hanblomster fra palmetræ i hver beholder.

Hver beholder hentes fra palmetræet inden for 15 timer, efter den blev anbragt. Forarbejdningen af den opsamlede saft begynder inden for 2 timer, efter saften er opsamlet.

Producenter har udviklet en særlig viden om opvarmning af saften med henblik på at udvinde sukker af høj kvalitet, afhængigt af hvilket slutprodukt de ønsker at opnå.

Henvisning til offentliggørelsen af varespecifikationen

(artikel 6, stk. 1, andet afsnit, i denne forordning)

http://cambodiaip.gov.kh/TemplateTwo.aspx?parentId=78&menuid=230389&childMasterMenuId=230389

(1) EUT L 343 af 14.12.2012, s. 1.